સારાંશ માટે દસ્તાવેજ: નીતુ તેજવાણીના પતિ રાજેશભાઈના કહેવા પ્રમાણે, સમાધાન કરવા માટે તેમની ઉપર 'દબાણ' હતું. 

બીજી બાજુ, ભાજપે થાવાણીને કારણદર્શક નોટિસ આપીને સમગ્ર ઘટનાક્રમ અંગે ખુલાસો માગ્યો છે. 

આ પહેલાં નરોડાની બેઠક ઉપરથી ધારાસભ્ય બલરામ થાવાણીનો વીડિયો વાઇરલ થયો હતો, જેમાં તેઓ રજૂઆત કરવા પહોંચેલાં નીતુબહેનને લાત મારતા દેખાય છે. 

સમાજનું દબાણ

બીબીસી ગુજરાતી સાથે વાતચીતમાં નીતુબહેનના પતિ રાજેશ તેજવાણીએ જણાવ્યું કે તેમની ઉપર સગાંસંબંધી ઉપરાંત સિંધી સમાજના ઘણાં આગેવાનોએ સમાધાન કરવા દબાણ ઊભું કર્યું હતું. 

રાજેશ કહે છે, "અમારી પાસે તેમની વાતોને માનવા સિવાય કોઈ વિકલ્પ ન હતો, એટલે અમે સમાધાન કરી લીધું."

સોમવારે બપોરે નીતુ તથા રાજેશ પોલીસ સ્ટેશનમાં હતાં અને મીડિયા સાથે વાતચીત કરી રહ્યાં હતાં, ત્યારે રાષ્ટ્રવાદી કૉંગ્રેસ પાર્ટીના (ગુજરાત પાંખ)ના મહાસચિવ નિકુલસિંગ તોમર તેમને મેઘાણીનગર સ્થિત તેમની ઓફિસ ખાતે લઈ ગયાં હતાં. 

રાજેશનું કહેવું છે કે બાદમાં ત્યાં બલરામ થાવાણી આવ્યા હતા, તેમણે નીતુની અને તેમની માફી માગી હતી.   

રાજેશ કપડાંનાં વેપારી છે અને તેમનાં પત્ની નીતુ સમાજસેવિકા છે. તેઓ રાષ્ટ્રવાદી કૉંગ્રેસ પાર્ટીના કુબેરનગર વૉર્ડનાં મહિલા પ્રમુખ છે. 

તમે આ વાંચ્યું કે નહીં?

રાખડી બાંધી સમાધાન 

રાજેશનું કહેવું છે કે રાખડી અંગે તેમને કે નીતુને કોઈ અંદાજ ન હતો તથા આ અંગે અગાઉથી કોઈ વાત કરવામાં આવી ન હતી. 

જ્યારે સમાધાન માટે બલરામ થાવાણી નીતુ અને રાજેશને મળ્યા, ત્યારે થાવાણીના માણસો તેમની સાથે રાખડી લાવ્યાં હતાં. બાદમાં નીતુએ સમાધાનના ભાગરૂપે બલરામને આ રાખડી બાંધી હતી.

રાજેશ કહે છે કે રવિવારે સાંજે અમે હૉસ્પિટલમાં હતાં, ત્યારથી સમાધાન કરવા અમારી ઉપર પ્રત્યક્ષ તથા અપ્રત્યક્ષ રીતે દબાણ થઈ રહ્યું હતું.

સમાધાન બાદ નીતુ તેજવાણીએ કહ્યું કે 'એમણે કહ્યું કે મે તને કાયમ બેન જ માની છે અને બેન તરીકે જ મે તને થપ્પડ મારી હતી અન મારો કોઈ ખોટો ઈરાદો નહોતો. મેં તેમને ભાઈ માની લીધા છે. અને સમાધાન બધાંએ મળી કર્યું છે. 

સમાધાન વિશે બીબીસી ગુજરાતીએ થાવાણીનો સંપર્ક સાધવાનો પ્રયાસ કર્યો હતો, પરંતુ થઈ શક્યો ન હતો.  

ભાજપે આપી કારણદર્શક નોટિસ 

થાવાણીને જવાબ આપવા ત્રણ દિવસનો સમય અપાયો

ભાજપના પ્રવક્તા ભરત પંડ્યાએ સમગ્ર ઘટનાક્રમ અંગે જણાવ્યું, "તેમણે (થાવાણી) કઈ રીતે સમાધાન કર્યું તે તેમના અને પીડિતા વચ્ચેની વાત છે, તેમાં પાર્ટીએ કોઈ ભૂમિકા ભજવવાની નથી...\nદસ્તાવેજની સમાન ભાષામાં સારાંશ:
ભાજપના ધારાસભ્ય બલરામ થાવાણી દ્વારા મહિલાને લાત મારવાના કિસ્સામાં સોમવારે બપોરે નવો વળાંક આવ્યો અને હુમલાનો ભોગ બનનારાં મહિલાએ થાવાણીને 'મોટાભાઈ' કહ્યા હતા અને માફ કરી દીધા હતા અને તેમને રાખડી બાંધી હતી.